nibzard/narodne-novine-full-text-markdown huggingface dataset:
### NN 46/2018 (18.5.2018.), Ispravak Odluke o visini naknade za stanovanje

MINISTARSTVO OBRANE

894

Nakon izvršenoga usklađivanja s izvornim tekstom utvrđene su pogreške u Odluci o visini naknade za stanovanje koja je objavljena u »Narodnim novinama«, broj 39, od 27. travnja 2018. te se daje

ISPRAVAK

ODLUKE O VISINI NAKNADE ZA STANOVANJE

U Odluci o visini naknade za stanovanje (»Narodne novine«, br. 39/18) točka II. treba glasiti:

»Visina naknade za stanovanje određuje se prema mjestu službe, a iznosi:

– Buševec, Divulje, Dubrovnik, Dugo Selo, Kravarsko, Lučko, Podvornica, Rakitje, Rijeka, Split, Sveta Nedelja, Velika Buna, Velika Gorica, Velika Gorica – Pleso, Zadar, Zagreb, Zagreb – Sljeme, Zemunik Donji, Žrnovnica – 2.400,00 kuna neto

– Benkovac, Bjelovar, Daruvar, Đakovo, Gašinci, Karlovac, Križevci, Osijek, Pula, Sinj, Šibenik, Učka – Brgud, Varaždin, Vinkovci, Vinkovci – Borinci, Vukovar – 1.700,00 kuna neto

– Benkovac (Okučani), Brijuni, Delnice, Doljani, Dugi Otok, Dvor, Golubić, Gospić, Grubišno Polje – Gakovo, Knin, Kupari, Lastovo, Mali Lošinj, Mljet, Molunat, Našice, Pelješac – Sveti Ilija, Pelješac – Rota, Perušić, Petrinja, Ploče, Požega, Požega – Papuk, Savudrija, Slunj, Sljeme (Lokve), Sveti Rok, Trbounje, Udbina, Varaždin Breg, Vis, Žirje – 1.300,00 kuna neto.«.

Klasa: 023-03/18-03/1
 Urbroj: 512-01-18-441
 Zagreb, 10. svibnja 2018.

Potpredsjednik Vlade Republike Hrvatske
 i ministar obrane
 Damir Krstičević, v. r.
### NN 46/2018 (18.5.2018.), Ispravak Odluke o izmjenama i dopunama Odluke o rasporedu radnog vremena

MINISTARSTVO OBRANE

895

Nakon izvršenoga usklađivanja s izvornim tekstom utvrđene su pogreške u Odluci o izmjenama i dopunama Odluke o rasporedu radnog vremena koja je objavljena u Narodnim novinama, broj 39, od 27. travnja 2018. te se daje

ISPRAVAK

ODLUKE O IZMJENAMA I DOPUNAMA ODLUKE O RASPOREDU RADNOG VREMENA

U Odluci o izmjenama i dopunama Odluke o rasporedu radnog vremena (»Narodne novine«, br. 39/18) točka VII. treba glasiti:

»U točki XVII. stavku 3. iza riječi: »na djelatne vojne osobe za vrijeme« dodaju se riječi: »sudjelovanja u operacijama potpore miru, operacijama odgovora na krize, humanitarnim operacijama i drugim aktivnostima u inozemstvu, za vrijeme dežurstva, straže, rada u terenskim uvjetima, vojnih vježbi, osim vojne vježbe iz stavka 2. ove točke,«.

Klasa: 023-03/18-03/1

Urbroj: 512-01-18-442

Zagreb, 10. svibnja 2018.

Potpredsjednik Vlade Republike Hrvatske
 i ministar obrane
 Damir Krstičević, v. r.
### NN 46/2018 (18.5.2018.), Odluka o dodjeli odlikovanja Velereda kralja Tomislava s lentom i Velikom Danicom Njegovoj Ekscelenciji Marcelu Nunu Duarteu Rebelu de Sousi

PREDSJEDNICA REPUBLIKE HRVATSKE

868

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 7. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kralja Tomislava s lentom i Velikom Danicom, za iznimne zasluge u unaprjeđenju sveobuhvatnih odnosa i razvitku uzajamne suradnje između Republike Hrvatske i Portugalske Repub­like te promicanju prijateljstva i partnerstva hrvatskog i portugalskog naroda, odlikuje se

Njegova Ekscelencija MARCELO NUNO DUARTE REBELO de SOUSA.

Klasa: 060-04/18-01/01
 Urbroj: 71-06-04/4-18-01
 Zagreb, 4. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Odluka o dodjeli odlikovanja Reda Ante Starčevića prof. dr. sc. Draganu (Marinko) Primorcu

PREDSJEDNICA REPUBLIKE HRVATSKE

869

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 16. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Ante Starčevića, za sveukupni dosadašnji rad te iznimno uspješno promicanje međunarodnog položaja i ugleda Republike Hrvatske na području znanosti, obrazovanja i politike, odlikuje se

prof dr. sc. DRAGAN (Marinko) PRIMORAC.

Klasa: 060-03/18-11/01
 Urbroj: 71-06-04/4-18-01
 Zagreb, 8. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Odluka o dodjeli odlikovanja Reda hrvatskog pletera, za iznimne uspjehe i osobite zasluge na području kulture, te njezino promicanje u Republici Hrvatskoj i u svijetu

PREDSJEDNICA REPUBLIKE HRVATSKE

870

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za iznimne uspjehe i osobite zasluge na području kulture, te njezino promicanje u Republici Hrvatskoj i u svijetu, odlikuju se

LIDIJA (Mate) PERCAN

MLADEN (Marijan) MORDEJ VUČKOVIĆ

DAVOR (Josip) SCHOPF

MOJMIR (Dušan) GOLEMAC.

Klasa: 060-03/18-16/07
 Urbroj: 71-06-04/4-18-01
 Zagreb, 8. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Odluka o dodjeli priznanja Povelje Republike Hrvatske Prvom hrvatskom pjevačkom društvu »Zora«

PREDSJEDNICA REPUBLIKE HRVATSKE

871

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za osobiti doprinos u promicanju zbornog pjevanja, u prigodi 160. obljetnice osnutka i kontinuiranog uspješnog djelovanja, dodjeljuje se

PRVOM HRVATSKOM PJEVAČKOM DRUŠTVU »ZORA«.

Klasa: 061-01/18-01/12
 Urbroj: 71-06-04/4-18-01
 Zagreb, 8. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Odluka o dodjeli priznanja Povelje Republike Hrvatske Hrvatskom klubu »August Šenoa«

PREDSJEDNICA REPUBLIKE HRVATSKE

872

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman i dugogodišnji doprinos u promicanju hrvatske baštine, jezika, obrazovanja, kulture i folklora, te očuvanju hrvatskog identiteta u Mađarskoj, dodjeljuje se

HRVATSKOM KLUBU »AUGUST ŠENOA«.

Klasa: 061-01/18-01/13
 Urbroj: 71-06-04/4-18-01
 Zagreb, 8. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Odluka o dodjeli priznanja Povelje Republike Hrvatske Studentskom kulturno-umjetničkom društvu »Ivan Goran Kovačić«

PREDSJEDNICA REPUBLIKE HRVATSKE

873

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI PRIZNANJA

Povelja Republike Hrvatske, za izniman dugogodišnji doprinos u promicanju kulture i folklora u Republici Hrvatskoj i svijetu, u prigodi 70 godina djelovanja, dodjeljuje se

STUDENTSKOM KULTURNO-UMJETNIČKOM DRUŠTVU »IVAN GORAN KOVAČIĆ«.

Klasa: 061-01/18-01/14
 Urbroj: 71-06-04/4-18-01
 Zagreb, 8. svibnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 46/2018 (18.5.2018.), Indeks potrošačkih cijena u travnju 2018.

Državni zavod za statistiku

887

Državni zavod za statistiku objavljuje

INDEKS

POTROŠAČKIH CIJENA U TRAVNJU 2018.

Indeks potrošačkih cijena u travnju 2018. u odnosu na ožujak 2018. iznosi 100,7.

Klasa: 957-04/18-01/1
 Urbroj: 555-09-05-18-10
 Zagreb, 16. svibnja 2018.

Ravnatelj
 Marko Krištof, v. r.
### NN 46/2018 (18.5.2018.), Rješenje o dodjeli naziva »Referentni centar Ministarstva zdravstva za epilepsije i konvulzivne bolesti razvojne dobi« Klinici za pedijatriju Kliničkog bolničkog centra Rijeka

Ministarstvo zdravstva

886

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za pedijatriju Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravstva za epilepsije i konvulzivne bolesti razvojne dobi« na vrijeme od pet godina.

2. Klinika za pedijatriju Kliničkog bolničkog centra Rijeka, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za epilepsije i konvulzivne bolesti razvojne dobi«.

3. »Referentni centar Ministarstva zdravstva za epilepsije i konvulzivne bolesti razvojne dobi« Klinike za pedijatriju Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/33

Urbroj: 534-03-2-2/7-18-14

Zagreb, 24. travnja 2018.

Ministar
 prof. dr. sc. Milan Kujundžić, dr. med., v. r.
### NN 46/2018 (18.5.2018.), Rješenje o imenovanju zamjenice članice Savjeta za mlade

VLADA REPUBLIKE HRVATSKE

878

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 16. svibnja 2018. godine donijela

RJEŠENJE

O IMENOVANJU ZAMJENICE ČLANICE SAVJETA ZA MLADE

Imenuje se IVANA KODRIĆ zamjenicom članice Savjeta za mlade, kao predstavnica Ministarstva pravosuđa.

Klasa: 080-02/18-01/75

Urbroj: 50301-15/07-18-02

Zagreb, 16. svibnja 2018.

Predsjednik
 mr. sc. Andrej Plenković, v. r.
### NN 46/2018 (18.5.2018.), Rješenje o razrješenju zamjenice članice Savjeta za mlade

VLADA REPUBLIKE HRVATSKE

877

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 16. svibnja 2018. godine donijela

RJEŠENJE

O RAZRJEŠENJU ZAMJENICE ČLANICE SAVJETA ZA MLADE

Razrješuje se KORALJKA HRUŠKAR dužnosti zamjenice članice Savjeta za mlade, na koju je imenovana kao predstavnica Ministarstva pravosuđa.

Klasa: 080-02/18-02/39

Urbroj: 50301-15/07-18-02

Zagreb, 16. svibnja 2018.

Predsjednik
 mr. sc. Andrej Plenković, v. r.
### NN 46/2018 (18.5.2018.), Rješenje o imenovanju člana Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

876

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine«, br. 107/03 i 144/12), Vlada Republike Hrvatske je na sjednici održanoj 16. svibnja 2018. godine donijela

RJEŠENJE

O IMENOVANJU ČLANA UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se prof. dr. sc. NEVEN VOĆA članom Upravnog odbora Fonda za zaštitu okoliša i energetsku učinkovitost, kao predstavnik iz redova stručnjaka iz područja zaštite okoliša.

Klasa: 080-02/18-01/74

Urbroj: 50301-15/07-18-02

Zagreb, 16. svibnja 2018.

Predsjednik
 mr. sc. Andrej Plenković, v. r.
### NN 46/2018 (18.5.2018.), Rješenje o razrješenju članice Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

875

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine«, br. 107/03 i 144/12), Vlada Republike Hrvatske je na sjednici održanoj 16. svibnja 2018. godine donijela

RJEŠENJE

O RAZRJEŠENJU ČLANICE UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se dr. sc. ALEKSANDRA ANIĆ VUČINIĆ dužnosti članice Upravnog odbora Fonda za zaštitu okoliša i energetsku učinkovitost, na koju je imenovana kao predstavnica iz redova stručnjaka iz područja zaštite okoliša.

Klasa: 080-02/18-02/38

Urbroj: 50301-15/07-18-02

Zagreb, 16. svibnja 2018.

Predsjednik
 mr. sc. Andrej Plenković, v. r.
### NN 46/2018 (18.5.2018.), Pravilnik o izmjeni Pravilnika o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama

MINISTARSTVO POLJOPRIVREDE

883

Na temelju članka 64. stavka 3. Zakona o šumama (»Narodne novine« br. 140/05, 82/06, 129/08, 80/10, 124/10, 25/12, 68/12, 148/13 i 94/14) ministar poljoprivrede donosi

PRAVILNIK

O IZMJENI PRAVILNIKA O POSTUPKU ZA OSTVARIVANJE PRAVA NA SREDSTVA IZ NAKNADE ZA KORIŠTENJE OPĆEKORISNIH FUNKCIJA ŠUMA ZA IZVRŠENE RADOVE U ŠUMAMA

Članak 1.

U Pravilniku o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama (»Narodne novine« br. 22/15, 93/15 i 57/17) članak 3. mijenja se i glasi:

(1) Sredstva OKFŠ-a za radove iz članka 2. stavka 1. ovoga Pravilnika, raspoređuju se razmjerno udjelu u površini šuma i šumskih zemljišta Republike Hrvatske sukladno Zakonu o šumama (u daljnjem tekstu: Zakon).

(2) Za znanstvene radove iz područja šumarstva (znanstveni radovi, stručni radovi i izdavačka djelatnost) osigurava se 1 % sredstava naknade za općekorisne funkcije šuma.

(3) Za razminiranje šuma i šumskog zemljišta osigurava se 30 % sredstava naknade za općekorisne funkcije šuma.

(4) Za opremanje i osposobljavanje vatrogasnih zajednica osigurava se 20 % sredstava naknade za općekorisne funkcije šuma, od čega je 5 % za vatrogasne zajednice sukladno posebnom propisu iz područja vatrogastva, a preostalih 15 % za vatrogasne zajednice s područja Republike Hrvatske.

(5) Sredstva iz stavaka 2., 3. i 4. ovoga članka izdvajaju se iz ukupnih sredstava OKFŠ-a, a raspoređuje ih ministarstvo nadležno za šumarstvo (u daljnjem tekstu: Ministarstvo).

(6) Sredstva za namjenu iz stavka 2., 3. ili 4. ovoga članka koja nisu utrošena ili ugovorena te su prenesena iz prethodnih godina u tekuću, Ministarstvo može rasporediti prema utvrđenim potrebama i za druge namjene iz ovoga članka.

(7) Aktivnosti iz stavka 4. ovoga članka provodit će Ministarstvo u suradnji s Hrvatskom vatrogasnom zajednicom (u daljnjem tekstu: HVZ) temeljem Programa opremanja i osposobljavanja vatrogasnih zajednica koji predlaže HVZ, a odobrava Ministarstvo.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-01/38
 Urbroj: 525-11/18-1
 Zagreb, 10. svibnja 2018.

Ministar poljoprivrede
 Tomislav Tolušić, dipl. iur., v. r.
### NN 47/2018 (23.5.2018.), Podatak o ukupnim izdacima obveznog zdravstvenog osiguranja za 2017. godinu

Hrvatski zavod za zdravstveno osiguranje

900

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13. i 1/14.) Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2017. GODINU

Obvezno zdravstveno osiguranje – izdaci za 2017.

|  |  |
| --- | --- |
| Sadržaj | 2017. |
| Ukupno | 22.226.587.478 |
| Zdravstvena zaštita – svega | 19.564.080.562 |
| Primarna zdravstvena zaštita | 4.117.023.686 |
| Lijekovi | 3.317.258.036 |
| Bolnička i specijalističko konzilijarna zdravstvena zaštita | 10.345.533.954 |
| Ortopedski uređaji i pomagala | 781.611.038 |
| Izdaci za prijevoz | 184.016.436 |
| Ostali oblici zdravstvene zaštite | 818.637.412 |
| Nadoknade | 2.265.004.884 |
| Ostali izdaci – svega | 397.502.032 |
| Ostali izdaci za provođenje zdr. zaštite | 42.487.115 |
| Sredstva za funkcioniranje sustava | 355.014.917 |

Obvezno zdravstveno osiguranje

Osigurane osobe – prosjek za 2015. g.

|  |  |
| --- | --- |
| Sadržaj | 2017. |
| UKUPNO | 4.244.232 |
| Aktivni radnici | 1.522.335 |
| Aktivni poljoprivrednici | 16.429 |
| Umirovljenici | 1.058.838 |
| Članovi obitelji | 605.325 |
| Ostali osiguranici | 1.041.305 |

Klasa: 400-01/18-01/02

Urbroj: 338-01-02-18-01

Zagreb, 21. svibnja 2018.

Ravnatelj
 Lucian Vukelić, dr. med. spec., v. r.
### NN 47/2018 (23.5.2018.), Ispravak Odluke o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

907

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 42 od 9. svibnja 2018. godine te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 42/18.) u Dopunskoj listi lijekova iz članka 1. podstavka 1. pogreškom je izostavljena ATK šifra: »N05AH04 166« sa sljedećim podacima:

»

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena u kn zaDDD | Cijena u kn za DDD  (s PDV-om) | Način primjene | Nositelj odobrenja | Proizvođač | Zaštićeno ime lijeka | Oblik, jačina i pakiranje lijeka | Cijena u kn za jed. oblika lijeka | Cijena u kn za jed. oblik lijeka  (s PDV-om) | Cijena u kn za orig. pakiranja lijeka | Cijena u kn za orig. pakiranja lijeka  (s PDV-om) | R/RS | Iznos cijene u kn za jed. oblik koju plaća Zavod | Iznos cijene u kn za jed. oblik koju plaća Zavod  (s PDV-om) | Iznos cijene u kn za orig. pak. koju plaća Zavod | Iznos cijene u kn za orig. pak. koju plaća Zavod  (s PDV-om) | Iznos doplate u kn za jed. oblik | Iznos doplate u kn za jed. oblik (s PDV-om) | Iznos doplate u kn za orig. pak. | Iznos doplate u kn za orig. pak. (s PDV-om) |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. | 17. | 18. | 19. | 20. | 21. | 22. | 23. | 24. |
| N05AH04 166 |  | kvetiapin | 0,4 g | 12,26 | 12,88 | O | AstraZeneca d.o.o. | AstraZeneca | Seroquel XR | tbl. film obl. s prod. oslob. 60x150 mg | 4,60 | 4,83 | 275,90 | 289,70 | RSRN06 | 3,71 | 3,90 | 222,60 | 233,73 | 0,89 | 0,93 | 53,30 | 55,97 |

«

te se ovim Ispravkom navedena pogreška ispravlja.

Klasa: 025-04/18-01/116

Urbroj: 338-01-01-18-01

Zagreb, 15. svibnja 2018.

Predsjednik
 Upravnog vijeća Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 47/2018 (23.5.2018.), Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

906

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 42 od 9. svibnja 2018. godine te se daje

ISPRAVAK

ODLUKE O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 42/18.) u Osnovnoj listi lijekova iz članka 1. podstavka 2. pogreškom je lijekovima Atremia i Anagrelid Stada dodijeljena ista ATK šifra: »L01XX35 173«. Za lijek Anagrelid Stada umjesto ATK šifre: »L01XX35 173« treba stajati ATK šifra: »L01XX35 175«. Lijekovima Taptiqom i Oftidorix PF pogreškom je dodijeljena ista ATK šifra: »S01ED51 773«. Za lijek Taptiqom umjesto ATK šifre: »S01ED51 773« treba stajati ATK šifra: »S01ED51 774«.

U podstavku 4. u indikaciji oznake »NL410« pod rednim brojem 8. umjesto teksta:

»Liječenje započinje primjenom doze od 160 mg prvoga dana (primijenjena u obliku četiri injekcije od 40 mg u jednom danu ili dvije injekcije od 40 mg na dan tijekom dva uzastopna dana, nakon koje slijedi doza od 80 mg dva tjedna kasnije, 15. dana (primijenjena u obliku dvije injekcije od 40 mg u jednom danu. Dva tjedna kasnije (29. dan) liječenje se nastavlja dozom od 40 mg svaki tjedan.«

treba stajati tekst:

»Liječenje započinje primjenom početne doze lijeka od 160 mg (ili 4x40 mg u 1 danu ili 2x80 mg u 1 danu ili 80 mg dnevno kroz 2 uzastopna dana). Liječenje se nastavlja 15. dan s dozom od 80 mg (ili 2x40 mg ili 1x80 mg), a 2 tjedna kasnije (29. dan) liječenje se nastavlja s dozom od 40 mg tjedno ili 80 mg svaki drugi tjedan.«.

Klasa: 025-04/18-01/115

Urbroj: 338-01-01-18-01

Zagreb, 15. svibnja 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 47/2018 (23.5.2018.), Ispravak Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

908

Nakon usporedbe s izvornim tekstom utvrđena je pogreška u Odluci o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 42 od 9. svibnja 2018. godine te se daje

ISPRAVAK

ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 42/18.) u Tablici 1 iz članka 1. stavka 2. pogreškom je izostavljena ATK šifra: »L04AA36 061« sa sljedećim podacima:

»

|  |  |  |  |
| --- | --- | --- | --- |
| L04AA36 061 | okrelizumab | Ocrevus | konc. za otop. za inf., boč. stakl. 1x300 mg/10 ml (30 mg/ml) |

«

te se ovim Ispravkom navedena pogreška ispravlja.

Klasa: 025-04/18-01/118

Urbroj: 338-01-01-18-01

Zagreb, 15. svibnja 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 47/2018 (23.5.2018.), Odluka o autorizaciji plovila za ribolov igluna (Xiphias gladius) u 2018. godini

MINISTARSTVO POLJOPRIVREDE

898

Na temelju članka 15. stavka 3. Zakona o morskom ribarstvu (»Narodne novine« br. 62/17.) i na temelju članka 5. stavka 1. Pravilnika o ribolovnim mogućnostima i ribolovu igluna (Xiphias gladius) (»Narodne novine« br. 39/18.), ministar poljoprivrede donosi

ODLUKU

O AUTORIZACIJI PLOVILA ZA RIBOLOV IGLUNA (Xiphias gladius) U 2018. GODINI

I.

Ovom Odlukom autoriziraju se plovila za ribolov igluna (Xiphias gladius) u 2018. godini na temelju uvjeta i kriterija propisanih Pravilnikom o ribolovnim mogućnostima i ribolovu igluna (Xiphias gladius) (»Narodne novine« br. 39/18.) (u daljnjem tekstu: Pravilnik).

II.

Sukladno točki I. ove Odluke pravo na korištenje Državne kvote u ribolovu igluna (Xiphias gladius) plutajućim parangalom ostvaruju sljedeća plovila sa individualnim kvotama po plovilu:

|  |  |  |  |
| --- | --- | --- | --- |
| Redni broj | CFR | Reg. oznaka plovila | Individualna kvota (kg) |
| 1. | HRV000002120 | 212-TI | 368,20 |
| 2. | HRV000001347 | KRALJICA MIRA | 517,20 |
| 3. | HRV000000484 | 20-CT | 639,60 |
| 4. | HRV000016003 | 1103-ŠB | 728,90 |
| 5. | HRV000016154 | 999-VD | 756,30 |
| 6. | HRV000001028 | 156-CT | 810,60 |
| 7. | HRV000002471 | 12-CT | 841,80 |
| 8. | HRV000000380 | MAJKA MARIJA | 938,30 |
| 9. | HRV000015892 | 172-CT | 1046,50 |
| 10. | HRV000001182 | 12-KŽ | 1100,90 |
| 11. | HRV000001354 | 563-VD | 1184,80 |
| 12. | HRV000000905 | 155-CT | 1235,80 |
| 13. | HRV000002127 | 215-KŽ | 2769,00 |
| 14. | HRV000001481 | 56-TG | 3168,00 |
| 15. | HRV000016207 | 182-KŽ | 3852,30 |
| 16. | HRV000016231 | 576-DB | 4204,50 |
| 17. | HRV000015190 | 21-KŽ | 4787,30 |

III.

Sukladno točki I. ove Odluke pravo na korištenje Državne kvote u ribolovu igluna (Xiphias gladius) panulom i odmetom po olimpijskom principu s ograničenjem ukupnog ulova po plovilu od 500 kg, ostvaruju sljedeća plovila:

|  |  |  |
| --- | --- | --- |
| Redni broj | CFR | Reg. oznaka plovila |
| 1. | HRV000000046 | 9-TT |
| 2. | HRV000000157 | 876-ŠB |
| 3. | HRV000000265 | 675-VD |
| 4. | HRV000001347 | KRALJICA MIRA |
| 5. | HRV000001354 | 563-VD |
| 6. | HRV000001609 | 700-VD |
| 7. | HRV000001900 | 151-MU |
| 8. | HRV000002089 | MOJA IMOTA |
| 9. | HRV000002120 | 212-TI |
| 10. | HRV000003570 | 755-VD |
| 11. | HRV000003609 | 90-TI |
| 12. | HRV000015866 | 1442-PU |
| 13. | HRV000015879 | 45-SR |
| 14. | HRV000016981 | 2440-PU |
| 15. | HRV000016109 | LIMINI |
| 16. | HRV000016149 | 1463-BG |
| 17. | HRV000016155 | 194-RG |
| 18. | HRV000016180 | 941-ST |
| 19. | HRV000016207 | 182-KŽ |
| 20. | HRV000016231 | 576-DB |
| 21. | HRV000016815 | 1417-ŠB |

IV.

Plovila iz točaka II. i III. ove Odluke ribolov smiju obavljati sukladno odredbama Pravilnika od dana stupanja na snagu ove Odluke.

V.

Ova Odluka stupa na snagu prvoga dana od dana objave u »Narodnim novinama«.

Klasa: 324-01/18-01/404

Urbroj: 525-13/1282-18-1

Zagreb, 9. svibnja 2018.

Ministar poljoprivrede
 Tomislav Tolušić, dipl. iur., v. r.
### NN 48/2018 (25.5.2018.), Odluka o nedavanju vjerodostojnog tumačenja članka 3. Zakona o dodatku na mirovine ostvarene prema Zakonu o mirovinskom osiguranju (»Narodne novine«, br. 79/09. i 114/11.)

HRVATSKI SABOR

910

Na temelju članka 81. Ustava Republike Hrvatske i članka 210. stavka 3. Poslovnika Hrvatskoga sabora, Hrvatski sabor na sjednici 18. svibnja 2018. donio je

ODLUKU

O NEDAVANJU VJERODOSTOJNOG TUMAČENJA ČLANKA 3. ZAKONA O DODATKU NA
 MIROVINE OSTVARENE PREMA ZAKONU O MIROVINSKOM OSIGURANJU
 (»Narodne novine«, br. 79/09. i 114/11.)

I.

Ne daje se vjerodostojno tumačenje članka 3. Zakona o dodatku na mirovine ostvarene prema Zakonu o mirovinskom osiguranju (»Narodne novine«, br. 79/09. i 114/11.).

II.

Ova Odluka zajedno s obrazloženjem objavit će se u »Narodnim novinama«.

Obrazloženje

Odredba članka 3. Zakona o dodatku na mirovine ostvarene prema Zakonu o mirovinskom osiguranju (»Narodne novine«, br. 79/09. i 114/11.) nedvojbeno određuje kojim korisnicima ne pripada pravo na dodatak na mirovinu prema Zakonu o dodatku na mirovine ostvarene prema Zakonu o mirovinskom osiguranju (»Narodne novine«, br. 79/09. i 114/11.). Način na koji se određuje osnovna mirovina propisan je odredbom članka 91. Zakona o mirovinskom osiguranju (»Narodne novine«, br. 157/13., 151/14., 33/15., 93/15., 120/16. i 18/18. – Odluka Ustavnog suda Republike Hrvatske).

Sukladno navedenom nema potrebe za davanjem vjerodostojnog tumačenja navedene odredbe.

Klasa: 021-12/17-05/16
 Zagreb, 18. svibnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 48/2018 (25.5.2018.), Odluka o potvrđivanju Poslovnika o radu pravobranitelja za djecu

HRVATSKI SABOR

911

Na temelju članka 21. stavka 2. Zakona o pravobranitelju za djecu (»Narodne novine«, br. 73/17.) Hrvatski sabor na sjednici 18. svibnja 2018. donio je

ODLUKU

O POTVRĐIVANJU POSLOVNIKA O RADU PRAVOBRANITELJA ZA DJECU

Potvrđuje se Poslovnik o radu pravobranitelja za djecu koji je 8. siječnja 2018. donijela pravobraniteljica za djecu.

Klasa: 021-12/18-09/02

Zagreb, 18. svibnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 48/2018 (25.5.2018.), Odluka o izboru zamjenica pravobraniteljice za djecu

HRVATSKI SABOR

912

Na temelju članka 81. Ustava Republike Hrvatske i članka 5. stavka 2. Zakona o pravobranitelju za djecu (»Narodne novine«, br. 73/17.) Hrvatski sabor na sjednici 18. svibnja 2018. donio je

ODLUKU

O IZBORU ZAMJENICA PRAVOBRANITELJICE ZA DJECU

I.

Za zamjenice pravobraniteljice za djecu biraju se:

– mr. sc. MARIJA GABELICA ŠUPLJIKA

– IVANA BULJAN AJELIĆ.

II.

Ova Odluka stupa na snagu danom donošenja.

Klasa: 021-13/18-07/01

Zagreb: 18. svibnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 48/2018 (25.5.2018.), Plan prijma u državnu službu u Ustavni sud Republike Hrvatske za 2018. godinu

USTAVNI SUD REPUBLIKE HRVATSKE

921

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 38/13., 37/13., 1/15., 138/15. i 61/17.) i članka 17. stavka 3. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. i 2/15.), a sukladno Državnom proračunu Republike Hrvatske za 2018. godinu (»Narodne novine« broj 124/17.) predsjednik Ustavnog suda Repub­like Hrvatske utvrđuje

PLAN PRIJMA

U DRŽAVNU SLUŽBU U USTAVNI SUD REPUBLIKE HRVATSKE ZA 2018. GODINU

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika u Ustavni sud Repub­like Hrvatske (u daljnjem tekstu: Ustavni sud) za 2018. godinu.

II.

Plan sadrži stvarno stanje popunjenosti radnih mjesta u Ustavnom sudu te potreban broj državnih službenika na neodređeno vrijeme za 2018. godinu.

III.

U Ustavnom sudu zaposleno je osamdeset jedan (81) državni službenik i dvadeset (20) namještenika na neodređeno vrijeme.

IV.

U Ustavnom sudu sukladno raspoloživim financijskim sredstvima u Državnom proračunu Republike Hrvatske za 2018. godinu te suglasnosti Ministarstva financija, klasa: 100-01/18-01/101, urbroj: 513-05-01-18-2 od 14. svibnja 2018. planira se prijam na neodređeno vrijeme:

– 1 službenice/službenika sa završenim preddiplomskim sveučilišnim studijem ili stručnim studijem u trajanju od najmanje tri godine i

– 1 službenice/službenika sa završenim sveučilišnim diplomskim studijem pravne struke.

Na temelju ovog Plana slobodno radno mjesto iz točke IV. popunit će se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje se u »Narodnim novinama«, dnevnom listu i na web-stranicama Ustavnog suda i Ministarstva uprave Republike Hrvatske.

Broj: SuT-K-18/2018-1
 Zagreb, 23. svibnja 2018.

USTAVNI SUD REPUBLIKE HRVATSKE

Predsjednik
 dr. sc. Miroslav Šeparović, v. r.
### NN 48/2018 (25.5.2018.), Pravilnik o izmjenama i dopunama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva

Hrvatska agencija za nadzor financijskih usluga

928

Hrvatska agencija za nadzor financijskih usluga na temelju članka 38. stavka 8. Zakona o mirovinskim osiguravajućim društvima (»Narodne novine« broj 22/14 i 29/18), na sjednici Upravnog vijeća održanoj 22. svibnja 2018. donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA OBAVLJANJE FUNKCIJE ČLANA UPRAVE I ČLANA NADZORNOG ODBORA MIROVINSKOG OSIGURAVAJUĆEG DRUŠTVA

Članak 1.

U članku 5. Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« broj 72/14) mijenja se točka 1. tako da glasi:

» 1. ispunjava li kandidat uvjete propisane člankom 38. stavak 1. točkama 3., 4., 5., 6. 7., 8. i 9. Zakona,«.

Članak 2.

U članku 6. stavku 1. Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva, mijenja se točka 14. tako da glasi:

»14. popis osoba koje su, u smislu članka 3. točke 31. Zakona, suradnici podnositelja zahtjeva za izdavanje odobrenja za obavljanje funkcije člana uprave Društva sa opisom suradničkog odnosa odnosno uspostavljenog načina suradnje, kada je primjenjivo,«.

Dosadašnja točka 14. postaje točka 15.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-04/02
 Urbroj: 326-01-660-663-18-1
 Zagreb, 22. svibnja 2018.

Predsjednik
 Upravnog vijeća
 dr. sc. Ante Žigman, v. r.
### NN 48/2018 (25.5.2018.), Pravilnik o izmjeni i dopuni Pravilnika o uvjetima za izdavanje odobrenja za rad i odobrenja za stjecanje kvalificiranog udjela

HRVATSKA AGENCIJA ZA NADZOR FINANCIJSKIH USLUGA

929

Hrvatska agencija za nadzor financijskih usluga na temelju članka 24. stavka 3. i članka 28. stavka 2. Zakona o mirovinskim osiguravajućim društvima (»Narodne novine« broj 22/14 i 29/18), na sjednici Upravnog vijeća održanoj 22. svibnja 2018. donosi

PRAVILNIK

O IZMJENI I DOPUNI PRAVILNIKA O UVJETIMA ZA IZDAVANJE ODOBRENJA ZA RAD I ODOBRENJA ZA STJECANJE KVALIFICIRANOG UDJELA

Članak 1.

U Pravilniku o uvjetima za izdavanje odobrenja za rad i odobrenja za stjecanje kvalificiranog udjela (»Narodne novine«, broj 72/14) mijenja se članak 5. stavak 2. tako da se u točki 11. iza riječi »zakona« briše točka i stavlja zarez i dodaje točka 12. koja glasi:

»12. popis osoba, koje su u smislu članka 3. stavka 1. točke 30. Zakona, suradnici namjeravanog stjecatelja, sa opisom suradničkog odnosa odnosno uspostavljenog načina suradnje, kada je primjenjivo.«,

a u stavku 3. točki 9. iza riječi »zakona« briše se točka i stavlja zarez i dodaje točka 10. koja glasi:

»10. popis osoba, koje su u smislu članka 3. točke 30. Zakona, suradnici namjeravanog stjecatelja, sa opisom suradničkog odnosa odnosno uspostavljenog načina suradnje, kada je primjenjivo.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-04/01
 Urbroj: 326-01-660-663-18-1
 Zagreb, 22. svibnja 2018.

Predsjednik
 Upravnog vijeća
 dr. sc. Ante Žigman, v. r.
### NN 48/2018 (25.5.2018.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2018. godinu

VLADA REPUBLIKE HRVATSKE

916

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 24. svibnja 2018. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2018. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2018. godinu (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Povjerenstvo čine:

1. državni tajnik Središnjeg državnog ureda za Hrvate izvan Republike Hrvatske, predsjednik Povjerenstva

2. pomoćnik ministra vanjskih i europskih poslova, član

3. pomoćnik ministra kulture, član

4. pomoćnik ministra znanosti i obrazovanja, član

5. pomoćnik ministra zdravstva, član

6. glavni tajnik Središnjeg državnog ureda za Hrvate izvan Republike Hrvatske, tajnik Povjerenstva.

III.

Članove Povjerenstva koji su pomoćnici ministara imenovat će nadležni ministri.

IV.

Stručne, administrativne i tehničke poslove za Povjerenstvo obavlja Središnji državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini, a koji udovoljavaju uvjetima Javnog natječaja, te Vladi Republike Hrvatske podnijeti prijedlog temeljem kojeg će Vlada Republike Hrvatske donijeti Odluku o raspodjeli sredstava za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2018. godinu.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2018. godinu i projekcija za 2019. i 2020. godinu, sa stavke Središnjeg državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u Bosni i Hercegovini – Međunarodna razvojna suradnja« u iznosu od 24.000.000,00 kuna.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/113

Urbroj: 50301-23/22-18-2

Zagreb, 24. svibnja 2018.

Predsjednik
 mr. sc. Andrej Plenković, v. r.
### NN 48/2018 (25.5.2018.), Ispravak Pravilnika o obliku, sadržaju i načinu vođenja i dostave podataka o ulovu u gospodarskom ribolovu na moru

NARODNE NOVINE

932

Nakon uspoređivanja s izvornim tekstom utvrđena je tiskarska pogreška u Pravilniku o obliku, sadržaju i načinu vođenja i dostave podataka o ulovu u gospodarskom ribolovu na moru Ministarstva poljoprivrede objavljenom u »Narodnim novinama« br. 38 od 25. travnja 2018. te se daje

ISPRAVAK

PRAVILNIKA O OBLIKU, SADRŽAJU I NAČINU VOĐENJA I DOSTAVE PODATAKA O ULOVU U GOSPODARSKOM RIBOLOVU NA MORU

U prilogu 2. Pravilnika o obliku, sadržaju i načinu vođenja i dostave podataka o ulovu u gospodarskom ribolovu na moru objavljen je pogrešni obrazac Izvješća o ulovu u gospodarskom ribolovu na moru koji ispravno glasi:

Obrazac izvješća o ulovu u gospodarskom ribolovu na moru

![](/files/_web/sluzbeni-dio/2018/130102/images/12593.jpg)

Urbroj: 50501-4/2-18
 Zagreb, 25. svibnja 2018.

Glavna urednica
 Zdenka Pogarčić, v. r.
### NN 48/2018 (25.5.2018.), Naredba o zabrani obavljanja gospodarskog ribolova na moru pridnenom povlačnom mrežom – koćom u dijelovima ribolovnog mora u 2018. godini

MINISTARSTVO POLJOPRIVREDE

920

Na temelju članka 12. stavka 1. točke 5. i stavka 4. Zakona o morskom ribarstvu (»Narodne novine«, br. 62/17.) ministar poljoprivrede donosi

NAREDBU

O ZABRANI OBAVLJANJA GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM U DIJELOVIMA RIBOLOVNOG MORA U 2018. GODINI

I.

Ovom Naredbom određuje se zabrana obavljanja gospodarskog ribolova na moru pridnenom povlačnom mrežom – koćom u dijelovima ribolovnog mora, kako slijedi:

– u dijelu ribolovne zone C na području unutar 6 Nm oko otoka Blitvenice (Područje na karti u Prilogu 1.) u razdoblju od 28. svibnja 2018. godine u 00:00 sati do 28. lipnja 2018. godine u 24:00 sata.

II.

Ova Naredba stupa na snagu prvog dana od dana objave u »Narodnim novinama«.

Klasa: 324-01/18-01/409
 Urbroj: 525-13/1282-18-1
 Zagreb, 10. svibnja 2018.

Ministar poljoprivrede
 Tomislav Tolušić, dipl. iur., v. r.

PRILOG 1.

![](/files/_web/sluzbeni-dio/2018/130102/images/6676.jpg)
### NN 49/2018 (30.5.2018.), Naredba o izmjeni Naredbe o poduzimanju mjera za sprječavanje širenja štetnog organizma Corythucha arcuata (Say, 1832) – hrastova mrežasta stjenica

MINISTARSTVO POLJOPRIVREDE

975

Na temelju članka 50. točke 5. i 7. Zakona o biljnom zdravstvu (»Narodne novine«, br. 75/05, 25/09 i 55/11), ministar poljoprivrede donosi

NAREDBU

O IZMJENI NAREDBE O PODUZIMANJU MJERA ZA SPRJEČAVANJE ŠIRENJA ŠTETNOG ORGANIZMA CORYTHUCHA ARCUATA (SAY, 1832) – HRASTOVA MREŽASTA STJENICA

Članak 1.

U Naredbi o poduzimanju mjera za sprječavanje širenja štetnog organizma Corythucha arcuata (Say, 1832) – hrastova mrežasta stjenica (»Narodne novine«, broj 52/17), u članku 6. stavak 1. mijenja se i glasi:

»(1) Radi sprječavanja širenja štetnog organizma, privremeno se na rok od dvije godine ograničava premještanje na teritoriju Republike Hrvatske, odnosno svako prenošenje ili prevoženje drva koje je u cijelosti zadržalo svoju prirodnu oblu površinu s korom te sadnog materijala vrsta iz članka 3. stavka 1. ove Naredbe.«.

U članku 6. stavci 3. i 4. brišu se.

Dosadašnji stavci 5. i 6. postaju stavci 3. i 4.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 321-07/17-01/04

Urbroj: 525-11/1160-18-18

Zagreb, 15. svibnja 2018.

Ministar poljoprivrede
 Tomislav Tolušić, dipl. iur., v. r.
### NN 49/2018 (30.5.2018.), Odluka o izmjenama i dopunama Odluke o porezima Općine Matulji

Općina Matulji

985

Na temelju članka 20. i članka 21. Zakona o lokalnim porezima (»Narodne novine« broj 115/16 i 101/17) i članka 32. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 – pročišćeni tekst, 39/15 i 7/18) Općinsko vijeće Općine Matulji, na sjednici održanoj 24. svibnja 2018. donosi

ODLUKU

O IZMJENAMA I DOPUNAMA ODLUKE O POREZIMA OPĆINE MATULJI

Članak 1.

U Odluci o porezima Općine Matulji (»Službene novine Primorsko-goranske županije« broj 22/01 i 50/13) članak 2. mijenja se i glasi:

»Općinski porezi su:

1. prirez porezu na dohodak

2. porez na potrošnju

3. porez na kuće za odmor

4. porez na korištenje javnih površina«.

Članak 2.

Iza članka 2. dodaje se novi podnaslov koji glasi:

»I. PRIREZ POREZU NA DOHODAK«.

Članak 3.

Iza članka 2. dodaju se novi članci 2.a, 2.b i 2.c koji glase:

»Članak 2.a

(1) Prirez porezu na dohodak plaća se na području Općine Matulji sukladno zakonu i podzakonskom aktu kojim se uređuje porez na dohodak te ovoj Odluci.

(2) Prirez porezu na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava, porez na dohodak od kapitala, porez na dohodak od osiguranja i porez na dohodak od drugog dohotka.

(3) Obveznik prireza porezu na dohodak je fizička osoba koja je obveznik poreza na dohodak i ima prebivalište ili uobičajeno boravište na području Općine Matulji.

Članak 2.b

Osnovica prireza porezu na dohodak je porez na dohodak utvrđen sukladno zakonu i podzakonskom aktu iz članka 2.a stavka 1. ove Odluke.

Članak 2.c

(1) Prirez porezu na dohodak plaća se po stopi od 10 % na osnovicu iz članka 2. b ove Odluke.

(2) Prirez porezu na dohodak prihod je Proračuna Općine Matulji.«

Članak 4.

Naslov iznad članka 13. i članci 13., 14., 14.a i 15. brišu se.

Članak 5.

(1) Ova odluka objavit će se u »Narodnim novinama« i »Službenim novinama Primorsko-goranske županije«.

(2) Ova Odluka stupa na snagu osmog dana od dana objave u »Službenim novinama Primorsko-goranske županije«, osim članka 2. i članka 3. ove Odluke koje reguliraju prirez porezu na dohodak, a koji stupaju na snagu prvoga dana u mjesecu nakon mjeseca u kojem su objavljeni u »Narodnim novinama«.

Klasa: 011-01/17-01/0033

Urbroj: 2156/04-01-3-02-18-0006

Matulji, 24. svibnja 2018.

OPĆINSKO VIJEĆE OPĆINE MATULJI

Predsjednik
 Darjan Buković, bacc. oec., v. r.
### NN 49/2018 (30.5.2018.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVSTVA

977

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 32/97, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08,137/08, 15/09, 26/09, 33/09, 43/09, 68/09, 78/09, 91/09, 116/09, 138/09, 14/10, 31/10, 44/10, 79/10, 118/10, 133/10,12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13, 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15, 128/15, 15/16, 45/16, 72/16, 87/16, 94/16, 109/16, 28/17, 42/17, 87/17, 110/17, 2/18, 10/18, 23/18, 34/18, 41/18.)

iza rednog broja 307. dodaje se broj i riječi:

»308. Specijalistička ordinacija medicine rada Snježana Matoc, dr. med. spec., medicine rada, Sisak, F. Lovrića 29.«.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01

Urbroj: 534-03-1-1/4-17-9

Zagreb, 15. svibnja 2018.

Ministar
 prof. dr. sc. Milan Kujundžić, dr. med., v. r.
### NN 49/2018 (30.5.2018.), Odluka o proširenju primjene Kolektivnoga ugovora ugostiteljstva

Ministarstvo rada i mirovinskoga sustava

969

Na temelju članka 203. stavka 1. Zakona o radu (»Narodne novine«, broj 93/2014 127/2017), ministar nadležan za rad donosi

ODLUKU

O PROŠIRENJU PRIMJENE KOLEKTIVNOGA UGOVORA UGOSTITELJSTVA

I.

Primjena Kolektivnog ugovora ugostiteljstva koji je zaključen 27. ožujka 2018. i objavljen u »Narodnim novinama« broj 36/2018, proširuje se na sve poslodavce i radnike u Republici Hrvatskoj u djelatnostima pružanja smještaja te pripreme i usluživanja hrane, područje I, odjeljci 55 i 56 Nacionalne klasifikacije djelatnosti 2007. – NKD 2007. (»Narodne novine«, broj 58/2007).

II.

Ova Odluka stupa na snagu osmoga dana od dana objave u »Narodnim novinama«.

Klasa: 110-03/18-01/21

Urbroj: 524-03-02-01/1-18-5

Zagreb, 7. svibnja 2018.

Ministar
 mr. sc. Marko Pavić, v. r.
### NN 49/2018 (30.5.2018.), Odluka o proširenju primjene Kolektivnoga ugovora o izmjenama i dopunama Kolektivnoga ugovora za graditeljstvo od 25. rujna 2015. godine - prve izmjene i dopune

MINISTARSTVO RADA I MIROVINSKOGA SUSTAVA

970

Na temelju članka 203. stavka 1. Zakona o radu (»Narodne novine«, broj 93/2014 i 127/2017), ministar nadležan za rad donosi

ODLUKU

O PROŠIRENJU PRIMJENE KOLEKTIVNOGA UGOVORA O IZMJENAMA I DOPUNAMA KOLEKTIVNOGA UGOVORA ZA GRADITELJSTVO OD 25. RUJNA 2015. GODINE –
 prve izmjene i dopune –

I.

Primjena Kolektivnog ugovora o izmjenama i dopunama Kolektivnoga ugovora za graditeljstvo od 25. rujna 2015. godine, prve izmjene i dopune, koji je zaključen 20. veljače 2018. i objavljen u »Narodnim novinama« broj 26/2018, proširuje se na sve poslodavce i radnike u Republici Hrvatskoj u djelatnosti građevinarstva, područje F Nacionalne klasifikacije djelatnosti 2007. – NKD 2007. (»Narodne novine«, broj 58/2007).

II.

Ova Odluka stupa na snagu osmoga dana od dana objave u »Narodnim novinama«.

Klasa: 110-03/18-01/15

Urbroj: 524-03-02-01/1-18-5

Zagreb, 7. svibnja 2018.

Ministar
 mr. sc. Marko Pavić, v. r.